ai4bharat/Pralekha huggingface dataset:
నౌకారవాణా మంత్రిత్వ శాఖ
కోవిడ్ సంరక్షణ కోసం ప్రధాన నౌకాశ్రయాల్లోని ఆస్పత్రుల సంసిద్ధతను సమీక్షించిన - మన్సుఖ్ మాండవీయ
నౌకాశ్రయాల్లోని ఆస్పత్రుల్లో 422 ఐసోలేషన్ పడకలు, 305 ఆక్సిజన్ సదుపాయంతో ఉన్న పడకలు అందుబాటులో ఉన్నాయి
కోవిడ్-19 యొక్క రెండవ దశ నేపథ్యంలో నౌకాశ్రయాల్లోని ఆస్పత్రుల సంసిద్ధతను తెలుసుకోవడం కోసం నిర్వహించిన సమీక్షా సమావేశానికి ఓడరేవులు, రవాణా మరియు జలమార్గాల శాఖ సహాయ మంత్రి  శ్రీ మన్సుఖ్ మాండవీయ అధ్యక్షత వహించారు. ఈ సమావేశంలో పాల్గొన్న అన్ని ప్రధాన నౌకాశ్రయాల చైర్మన్లు మాట్లాడుతూ, కోవిడ్ చికిత్స కోసం ప్రత్యేకంగా కేటాయించిన ఆసుపత్రుల్లో ప్రస్తుత పరిస్థితిని వివరించారు.
ప్రస్తుతం, దేశవ్యాప్తంగా ఉన్న 12 ప్రధాన ఓడరేవులు, కోవిడ్ సంరక్షణ కోసం ప్రత్యేకంగా కేటాయించిన 9 ఆసుపత్రులను నిర్వహిస్తున్నాయి. ఈ ఆసుపత్రులను - విశాఖపట్నం పోర్ట్ ట్రస్ట్; కోల్ కతా పోర్ట్ ట్రస్ట్; ముంబాయి పోర్ట్ ట్రస్ట్; మార్గోవా పోర్ట్ ట్రస్ట్; చెన్నై పోర్ట్ ట్రస్ట్; ముంబాయి పోర్ట్ ట్రస్ట్; జె.ఎన్. పోర్ట్ ట్రస్ట్; దీనదయాళ్ పోర్ట్ ట్రస్ట్ ; నిర్వహిస్తున్నాయి. కోవిడ్-19 రోగులకు అవసరమైన సంరక్షణ అందించడానికి ఈ ఆసుపత్రుల్లో మొత్తం 422 ఐసోలేషన్ పడకలు; 305 ఆక్సిజన్ సదుపాయంతో ఉన్న పడకలు; 28 ఐ.సి.యు. పడకలతో పాటు వెంటిలేటర్లు అందుబాటులో ఉన్నాయి.
సి.ఎస్.ఆర్. నిధులను ఉపయోగించి, వారి సామర్థ్యం మరియు సౌకర్యాలను పెంచుకోవాలనీ, రాబోయే రోజుల్లో వీలైనంత వేగంగా వాటిని అమలు చేయాలనీ, ప్రధాన నౌకాశ్రయాల చైర్మన్లు అందరినీ, మంత్రి ఆదేశించారు. వైద్య పరమైన ఆక్సిజన్ కు సంబంధించిన రవాణా ప్రక్రియలను అన్ని ప్రధాన నౌకాశ్రయాల్లోనూ వేగంగా, సమర్ధవంతంగా నిర్వహించే విధంగా, వ్యక్తిగతంగా పర్యవేక్షించాలని మంత్రి, చైర్మన్లకు పునరుద్ఘాటించారు.
ఈ సందర్భంగా, శ్రీ మాండవీయ మాట్లాడుతూ, "భారతదేశం ప్రస్తుతం అసాధారణమైన పరిస్థితిని ఎదుర్కొంటోందనీ, మన నౌకాశ్రయాల్లోని ఆసుపత్రుల సామర్థ్యాన్ని వినియోగించడం ద్వారా, పెంపొందించడం ద్వారా, అపారమైన సహకారం అందించడానికి, మనం సంసిద్ధులమై ఉండాలి. ప్రధాన ఓడరేవులన్నీ నిరంతరం, ఐక్య ప్రయత్నాలతో ఈ మహమ్మారిని ఎదుర్కోవడానికి, అందుబాటులో ఉన్న అవకాశాలు అన్నింటినీ వినియోగించుకోవాలి." అని, తన ముగింపు వ్యాఖ్యల్లో పేర్కొన్నారు.
ప్రధాన మంత్రి కార్యాలయం
జి-7 శిఖర సమ్మేళనం సందర్భం లో యూరోపియన్ కమిశన్అధ్యక్షురాలి తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ యూరోపియన్ కమిశన్ అధ్యక్షురాలు ఉర్సు లా వాన్ డేర్ లేయెన్ గారి తో జి-7 శిఖర సమ్మేళనం సందర్బం లో 2022 జూన్ 27 న జర్మనీ లోని శ్లాస్ ఎల్మౌ లో సమావేశమయ్యారు.
సమావేశం సాగిన క్రమం లో, ప్రధాన మంత్రి రాయ్ సీనా డైలాగ్ కాలం లో 2022వ సంవత్సరం ఏప్రిల్ మాసం లో అధ్యక్షురాలు వాన్ డేర్ లేయెన్ గారు దిల్లీ కి జరిపిన పర్యటన ఫలప్రదం కావడాన్ని గుర్తు కు తీసుకు వచ్చారు. నేతలు ఇరువురు భారతదేశాని కి మరియు యూరోపియన్ యూనియన్  కు మధ్య వ్యాపారం, పెట్టుబడి మరియు జిఐ ఒప్పందాల పై సంప్రదింపులు మళ్ళీ మొదలవడం పట్ల ప్రసన్నత ను వ్యక్తం చేశారు. డిజిటల్ సహకారం, జలవాయు సంబంధిత కార్యాచరణ, సాంకేతిక విజ్ఞానం, నూతన ఆవిష్కరణ లు సహా వివిధ రంగాల లో భారతదేశం-ఇయు సంబంధాల ను కూడా వారు సమీక్షించారు.
సమకాలీన ప్రపంచ మరియు ప్రాంతీయ ఘటన క్రమాల పై నేత లు ఇరువురు వారి వారి ఆలోచనల ను ఒకరి దృష్టి కి మరొకరు తీసుకు వచ్చారు.(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్మూ-కశ్మీర్, లడాఖ్ కేంద్రపాలిత ప్రాంతాల ఆర్టీఐ కేసులను రేపట్నుంచి విచారించనున్న సీఐసి
'ఇంటి నుండి న్యాయం' భావనకు మార్గం చూపనున్న కేసుల ఆన్ లైన్ విచారణ: డాక్టర్ జితేంద్ర సింగ్
కేంద్ర ఈశాన్య ప్రాంత అభివృద్ధి , పిఎంఓ, సిబ్బంది, ప్రజా సమస్యలు, పెన్షన్లు, అణుశక్తి, అంతరిక్షం శాఖల సహాయ  మంత్రి డాక్టర్ జితేంద్ర సింగ్ కేంద్ర సమాచార కమిషన్  రేపట్నుంచి జమ్మూ కశ్మీర్, లడాఖ్ కేంద్రపాలిత ప్రాంతాల సమాచార హక్కు చట్టం  దరఖాస్తుదారుల కేసుల విచారణను ప్రారంభిస్తున్నట్టు ప్రకటించారు. కేంద్ర మంత్రి డాక్టర్ జితేంద్ర సింగ్ ప్రధాన సమాచార కమిషనర్ శ్రీ బిమల్ జుల్కాతో ఈ రోజు సమావేశం అయిన తర్వాత ఈ విషయాన్ని వెల్లడించారు. జమ్మూకశ్మీర్, లడఖ్కు చెందిన దరఖాస్తుదారులు ఇంటి నుంచి ఆర్టీఐ దరఖాస్తులు దాఖలు చేయవచ్చని, సిఐసికి విజ్ఞప్తుల కోసం ఎవరూ బయట ప్రయాణించాల్సిన అవసరం లేదని మంత్రి చెప్పారు. ఇది "జస్టిస్ ఫ్రమ్ హోమ్" అనే కొత్త సంస్కృతికి తెర లేపుతుందని డాక్టర్ జితేంద్ర సింగ్ అన్నారు.
ఈ రెండు కేంద్రపాలిత ప్రాంతాలకు చెందిన దరఖాస్తుదారులు తమ మొదటి అప్పీల్ ను అందుకు నిర్దేశించిన అధికారులకు దాఖలు చేసుకోవచ్చు. సీఐసి ముందు విచారణ నిమిత్తం ఇంటి నుండే రెండో అప్పీల్ ను చేసుకునే సౌకర్యం ఉంటుంది. అంతే కాకుండా దరఖాస్తుదారులు ఎపుడైనా ఆర్టిఐ ని ఆన్ లైన్ లో దాఖలు చేసుకోవచ్చు.
జమ్మూ కశ్మీర్ పునర్వ్యవస్థీకరణ చట్టం 2019, జమ్మూ కశ్మీర్ సమాచార హక్కు చట్టం 2009, వాటి కింద ఉన్న నియమాలు రద్దు అయ్యాయి. 31.10.2019 నుండి సమాచార హక్కు చట్టం 2005 అమలు చేయబడిన నిబంధనలు ఇక్కడ ఆమోదించబడ్డాయి. జమ్మూ కశ్మీర్ ఆర్టిఐ చట్టం 2009 నుండి కేంద్ర ఆర్టీఐ చట్టానికి సజావుగా మారడానికి హోం వ్యవహారాల మంత్రిత్వ శాఖ, డిఓపిటి, కేంద్ర సమాచార కమిషన్ కార్యాలయాలు సమిష్టి కృషితో తీసుకున్నాయని డాక్టర్ సింగ్ పేర్కొన్నారు. పునర్వ్యవస్థీకరణ చట్టం, 2019 ఫలితంగా 2020 మే 10 వరకు, జమ్మూ కశ్మీర్ కేంద్ర పాలిత ప్రాంతం నుండి 111 రెండవ అప్పీళ్లు / ఫిర్యాదులు  సిఐసిలో నమోదయ్యాయని మంత్రి తెలియజేశారు. సిపిఐఓలు, ఎఫ్ఎఎలకు శిక్షణ ప్రణాళిక సిద్ధం చేశారు. డిఓపిటి కి చెందిన ఆర్టిఐ ఆన్లైన్ పోర్టల్ పై జె అండ్ కె, లడఖ్ ప్రాధికారత నమోదు అవుతుంది.
ప్రస్తుతం, సమాచార కమిషనర్లు అందరు కేసులను విచారిస్తున్నారు, సిఐసి ప్రధాన కార్యాలయం 33% అధికారిక సిబ్బందితో పనిచేస్తోంది. సీనియర్ ఇన్ఫర్మేషన్ కమిషనర్లు తమ కార్యాలయం నుండి కేసులను వీడియో కాన్ఫరెన్సింగ్ ద్వారా విచారిస్తున్నారు.
<><><><><>
(Visitor Counter : 106
ప్రధాన మంత్రి కార్యాలయం
సెంట్రల్ విస్టా లో వారం వారంసాంస్కృతిక కార్యక్రమాల ను నిర్వహించే ఉద్దేశ్యం తో తలపెట్టిన ఒక విశిష్టసాంస్కృతిక ప్రదర్శన ల మాలిక ‘కళాంజలి’ ని ప్రశంసించిన ప్రధాన మంత్రి
ఇండియా గేట్ కు దగ్గర లో ఉన్నటువంటి సెంటల్ విస్టా లో ప్రతి వారాంతం నాడు వివిధ సాంస్కృతిక కార్యక్రమాల ను నిర్వహించడం కోసం సంస్కృతి మంత్రిత్వ శాఖ తీసుకు వచ్చిన ఒక విశిష్ట సాంస్కృతిక ప్రదర్శన ల మాలిక అయిన ‘కళాంజలి’ ని ప్రధాన మంత్రి శ్రీ నరేంద్ర మోదీ ప్రశంసించారు.
అమృత్ మహోత్సవ్ ట్వీట్ ను ప్రధాన మంత్రి శేర్ చేస్తూ -
‘‘సెంట్రల్ విస్టా ప్రాంతాన్ని దర్శించడాని కి మరొక కారణం జతపడింది... అదే భారతదేశం యొక్క సాంస్కృతిక వైవిధ్యాన్ని మరియు చైతన్యాన్ని ఒక వేడుక వలె జరుపుకొనేటటువంటి కార్యక్రమం.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
కోవిడ్ వల్ల పోషకులను కోల్పోయిన కుటుంబాలకు సాయం దిశగా మరికొన్ని చర్యలను ప్రకటించిన కేంద్ర ప్రభుత్వం
కోవిడ్ మృతుల ఆశ్రితులకు ‘ఉద్యోగుల ప్రభుత్వ
బీమా సంస్థ’  ద్వారా కుటుంబ పెన్షన్;
‘ఈడీఎల్ఐ’ పథకం కింద బీమా ప్రయోజనాల పెంపు... సరళీకరణ;
ఈ పథకాలతో ఆర్థిక బాధలనుంచి కుటుంబాలకు ఊరట: ప్రధానమంత్రి
దేశవ్యాప్తంగా కోవిడ్-19తో మరణించినవారి పిల్లల సాధికారత కోసం ‘పీఎం కేర్స్’ కింద ప్రకటించిన చర్యలకు అదనంగా కోవిడ్ వల్ల పోషకులను కోల్పోయిన కుటుంబాలను ఆదుకోవడానికి కూడా కేంద్ర ప్రభుత్వం మరికొన్ని చర్యలను ప్రకటించింది. ఇందులో భాగంగా ఆయా కుటుంబాలకు పెన్షన్ చెల్లింపుసహా బీమా పథకం కింద నష్టపరిహారాన్ని పెంచడమే కాకుండా ఈ ప్రక్రియను సరళీకరించింది. మహమ్మారివల్ల ఆర్జనపరులను కోల్పోయిన కుటుంబాలకు ప్రభుత్వం సంఘీభావం ప్రకటిస్తున్నదని ఈ సందర్భంగా ప్రధానమంత్రి చెప్పారు. ఆర్థికంగా కష్టనష్టాలను ఎదుర్కొంటున్న కుటుంబాలకు ఈ పథకాల ద్వారా ఊరటనివ్వడం కోసం ప్రభుత్వం కృషి చేస్తుందని ఆయన వెల్లడించారు.
‘ఉద్యోగుల ప్రభుత్వ బీమా సంస్థ’  ద్వారా కుటుంబ పెన్షన్:
- కోవిడ్ బారినపడి మరణించినవారి కుటుంబాలు చక్కని జీవన ప్రమాణాలతో, గౌరవప్రదంగా జీవించడానికి ప్రభుత్వం సాయపడుతుంది. ఈ మేరకు ఉద్యోగుల మృతికి వర్తించే ‘ఉద్యోగుల ప్రభుత్వ బీమా సంస్థ’  పెన్షన్ పథకం ప్రయోజనాన్ని ఈ కుటుంబాలకూ విస్తరింపజేసింది. తదనుగుణంగా ప్రస్తుత నిబంధనల ప్రకారం మరణానికి ముందు పోషకులైన కార్మికులు ఆర్జించే రోజువారీ సగటు వేతనంలో 90 శాతానికి సమానమైన మొత్తాన్ని ఆశ్రిత కుటుంబంలోని వ్యక్తులకు పెన్షన్ రూపేణా చెల్లిస్తుంది. ఇలాంటి కుటుంబాలకు వెనుకటి తేదీనుంచి... అంటే- 24.03.2020 నుంచి 24.03.2022 మధ్య సంభవించే సంఘటనల్లో ఈ ప్రయోజనాన్ని వర్తింపజేస్తుంది.
‘ఉద్యోగుల భవిష్య నిధి సంస్థ’ - ‘ఉద్యోగుల డిపాజిట్ సంధానిత బీమా పథకం’  అమలు:
- ‘ఈడీఎల్ఐ’ పథకం కింద బీమా ప్రయోజనాల పెంపుసహా ఈ ప్రక్రియ సరళీకరించబడింది. ఇతరత్రా లబ్ధిదారులకు మాత్రమే కాకుండా ముఖ్యంగా కోవిడ్ వల్ల ప్రాణాలు కోల్పోయిన ఉద్యోగుల కుటుంబాలకూ ఇది చేయూతనిస్తుంది.
- గరిష్ఠ బీమా ప్రయోజన మొత్తం రూ.6 లక్షల నుంచి 7 లక్షలకు పెంచబడింది.
- కనీస బీమా లబ్ధిపై రూ.2.5 లక్షల పరిమితి నిబంధన పునరుద్ధరణతోపాటు వెనుకటి తేదీనుంచి... అంటే- 2020 ఫిబ్రవరి 15 నుంచి రాబోయే మూడేళ్లపాటు అమలులోకి వచ్చినట్లు పరిగణించబడుతుంది.
- కాంట్రాక్టు/తాత్కాలిక కార్మిక కుటుంబాలకు ప్రయోజనం దిశగా ఒకే సంస్థలో కొనసాగి ఉండాలన్న నిబంధన సరళీకరించబడింది. అంతేకాకుండా కోవిడ్ వల్ల మరణించిన ఉద్యోగులు అంతకుముందు 12 నెలల వ్యవధిలో సంస్థలు మారి ఉన్నప్పటికీ, వారి కుటుంబాలకు కూడా ఈ ప్రయోజనం వర్తిస్తుంది.
ఈ పథకాలన్నిటికీ సంబంధించిన సమగ్ర మార్గదర్శకాలను కేంద్ర కార్మిక-ఉపాధి కల్పన మంత్రిత్వశాఖ జారీ చేయనుంది.
సాంఘిక న్యాయం, మరియు సాధికారత మంత్రిత్వ శాఖ
బాబా సాహెబ్ డా.బి.ఆర్.అంబేడ్కర్ 133వ జయంతి సందర్భంగా నివాళులు అర్పించిన భరత జాతి
భారతరత్న బాబా సాహెబ్ డాక్టర్ బి.ఆర్.అంబేద్కర్ 133వ జయంతి సందర్భంగా, రాష్ట్రపతి శ్రీ ద్రౌపది ముర్ము నివాళులు అర్పించారు. ఈ ఉదయం పార్లమెంట్ హౌస్ కాంప్లెక్స్లోని సంసద్ భవన్లోని బాబా సాహెబ్ విగ్రహానికి రాష్ట్రపతి పూలమాల వేసి అంజలి ఘటించారు.
ఉప రాష్ట్రపతి శ్రీ జగదీప్ ధన్ఖడ్, ప్రధాన మంత్రి శ్రీ నరేంద్ర మోదీ, లోక్ సభ స్పీకర్ శ్రీ ఓం బిర్లా కూడా భారత రాజ్యాంగ పితామహుడు డాక్టర్ అంబేడ్కర్ చిత్రపటం వద్ద పూమాలలు ఉంచి నివాళులు అర్పించారు.
కేంద్ర సామాజిక న్యాయం & సాధికారత శాఖ మంత్రి డా. వీరేందర్ కుమార్, ఇతర కేంద్ర మంత్రులు, నాయకులు ప్రముఖులు కూడా నివాళులర్పించారు.
కేంద్ర సామాజిక న్యాయం & సాధికారత మంత్రిత్వ శాఖ ఈ కార్యక్రమాన్ని నిర్వహించింది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
5జి టెక్నాలజీకి, కోవిడ్-19 విస్తరణకు ఎలాంటి సంబంధం లేదు
5జి మొబైల్ టవర్ల టెస్టింగ్ కారణంగానే దేశంలో రెండో దశ కరోనా వైరస్ విజృంభించిందంటూ సామాన్య ప్రజలను తప్పుదారి పట్టించే కొన్ని సందేశాలు సోషల్ మీడియా వేదికలుగా ప్రచారంలోకి వస్తున్నట్టు కమ్యూనికేషన్స్ మంత్రిత్వ శాఖ నిర్వహణలోని టెలికాం శాఖ  దృష్టికి వచ్చాయి. ఈ సందేశాల్లో ఎలాంటి నిజం లేదని, అవి పూర్తిగా అబద్ధమని డాట్ విడుదల చేసిన ఒక ప్రకటన తెలియచేస్తోంది. 5జి టెక్నాలజీకి, కోవిడ్-19 విస్తరణకు మధ్యన ఎలాంటి సంబంధం లేదని, ఇలాంటి తప్పుడు సమాచారం, వదంతులను నమ్మవద్దని ప్రజలందరికీ ఆ ప్రకటన తెలియచేసింది. 5జి టెక్నాలజీకి, కోవిడ్-19కి మధ్యన సంబంధం ఉన్నట్టు వస్తున్నవన్నీ వదంతులేనని, వాటికి ఎలాంటి శాస్ర్తీయ ఆధారం లేదని స్పష్టం చేసింది. మరో ముఖ్య విషయం దేశంలో ఇప్పటివరకు ఎక్కడా 5జి నెట్ వర్క్ లు ప్రారంభం కాలేదని తెలిపింది. వీటిని బట్టి 5జి ట్రయల్స్ లేదా నెట్ వర్క్ లే కరోనా వైరస్ విజృంభణకు కారణమనే వార్తలు నిరాధారమైనవని వివరించింది.
మొబైల్ టవర్ల నుంచి వెలువడే నాన్ ఐయొనైజింగ్ రేడియో ఫ్రీక్వెన్సీలు అతి తక్కువ విద్యుత్తును మాత్రమే ప్రసరింపచేస్తాయని, మానవుల్లో జీవకణాలను నాశనం చేయగల సామర్థ్యం వాటికి ఉండదని వివరణ ఇచ్చింది. డాట్ నిర్దేశించిన రేడియో ఫ్రీక్వెన్సీ ఫీల్డ్  నిబంధనలు నాన్ అయొనైజింగ్ రేడియేషన్ ప్రొటెక్షన్  నిర్దేశించిన భద్రతా ప్రమాణాలు, ప్రపంచ ఆరోగ్య సంస్థ నిర్దేశిత ప్రమాణాల కన్నా 10 రెట్లు కఠినమైనవని తెలియచేసింది.
డాట్ ఇప్పటికే తీసుకున్న చొరవలు
టిఎస్ పిలు ఈ నిర్దేశిత నిబంధనలకు కట్టుదిట్టంగా కట్టుబడేలా చూసేందుకు డాట్ వద్ద పటిష్ఠమైన వ్యవస్థ ఉంది. ఒక వేళ మొబైల్ టవర్ నుంచి వెలువడుతున్న రేడియో తరంగాలు భద్రతా ప్రమాణాలను దాటి ఉన్నట్టు ఎవరికైనా ఎలాంటి అనుమానం అయినా వస్తే ఇఎంఎఫ్ కొలవాలని/ టెస్టింగ్ చేయాలని తరంగ్ సంచార్ పోర్టల్ https://tarangsanchar.gov.in/emfportal ద్వారా అభ్యర్థించవచ్చు.
మొబైల్ టవర్ల నుంచి వెలువడే కాలుష్యానికి సంబంధించి ప్రజల్లో భయాలు పోగొట్టి చైతన్యవంతులను చేసేందుకు జాతీయ స్థాయి ప్రచారోద్యమం ద్వారా డాట్ పలు చర్యలు తీసుకుంది. ఇందులో భాగంగా బ్రోచర్లు, పాంప్లెట్లు ముద్రించి పంచుతోంది. పత్రికల్లో ప్రకటనలు జారీ చేస్తోంది. “తరంగ్ సంచార్” పోర్టల్ కూడా ప్రారంభించింది. మొబైల్ టవర్ల నుంచి వెలువడే ఇఎంఎఫ్ వ్యర్థాలకు సంబంధించిన శాస్ర్తీయమైన వాస్తవాలు ప్రజలకు తెలియచేసి అవగాహన పెంచడం కోసం డాట్ ఫీల్డ్ యూనిట్లు ప్రజా చైతన్య కార్యక్రమాలు కూడా నిర్వహిస్తున్నాయి.
ప్రధాన మంత్రి కార్యాలయం
కేరళ లో భారీ వర్షాలు కురవడం, కొండచరియ లు విరిగి పడడం పై ఆ రాష్ట్ర ముఖ్యమంత్రి తో మాట్లాడిన ప్రధాన మంత్రి
కేరళ లో భారీ వర్షాలు కురవడం, కొండచరియ లు విరిగి పడడం తో ప్రాణనష్టం సంభవించడం పట్ల సంతాపాన్ని వ్యక్తం చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ కేరళ ముఖ్యమంత్రి శ్రీ పినరాయి విజయన్ తో మాట్లాడారు. కేరళ లో భారీ వర్షాలు కురిసి, కొండచరియ లు విరిగిపడ్డ కారణం గా ఏర్పడ్డ స్థితి ని గురించి చర్చించారు. కేరళ లో భారీ వర్షాలు, కొండచరియ లు విరిగిపడినందువల్ల ప్రాణనష్టం సంభవించడం పట్ల ప్రధాన మంత్రి తీవ్ర విచారాన్ని కూడా వ్యక్తం చేశారు.
ప్రధాన మంత్రి వరుస ట్వీట్ ల లో -
“కేరళ ముఖ్యమంత్రి శ్రీ @vijayanpinarayi తో మాట్లాడాను; కేరళ లో భారీ వర్షాల తో పాటు కొండచరియలు విరిగిపడిన ఫలితం గా తలెత్తిన స్థితి ని గురించి చర్చించాను. గాయపడ్డ, బాధిత వ్యక్తుల కు సాయపడడానికి అధికారులు కృషి చేస్తున్నారు. అందరి సురక్ష కోసం, ప్రతి ఒక్కరి సంక్షేమం కోసం నేను ఆ ఈశ్వరుడి ని ప్రార్థిస్తున్నాను.
కేరళ లో భారీ వర్షాల వల్ల, కొండచరియలు విరిగిపడినందువల్ల కొంత మంది చనిపోవడం దు:ఖదాయకం. ఆప్తుల ను కోల్పోయిన కుటుంబాల కు ఇదే సంతాపం.’’ అని పేర్కొన్నారు.
(
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ మరియు యునైటెడ్ కింగ్డమ్ ప్రధానమంత్రి గౌరవనీయులు బోరిస్ జాన్సన్ ఎం.పి. మధ్య టెలిఫోన్ సంభాషణ
యునైటెడ్ కింగ్డమ్ ప్రధానమంత్రి గౌరవనీయులు బోరిస్ జాన్సన్ ఎం.పీ. తో ప్రధానమంత్రి శ్రీ నరేంద్ర మోదీ, ఈ రోజు ఫోన్ లో మాట్లాడారు.
ఉక్రెయిన్ లో పరిస్థితి పై ఇరువురు నాయకులు సవివరంగా చర్చించారు. శత్రుత్వాన్ని విడనాడి, సంభాషణల తో కూడిన దౌత్య మార్గాన్ని అనుసరించాలన్న భారతదేశ స్థిరమైన విజ్ఞప్తిని ప్రధానమంత్రి నరేంద్ర మోదీ పునరుద్ఘాటించారు. సమకాలీన ప్రపంచ వ్యవస్థకు ప్రాతిపదికగా అంతర్జాతీయ చట్టంతో పాటు, అన్ని రాష్ట్రాల ప్రాదేశిక సమగ్రత, సార్వభౌమాధికారాన్ని గౌరవించడంలో భారతదేశ విశ్వాసాన్ని, ఈ సందర్భంగా మోదీ నొక్కిచెప్పారు.
ఇరువురు నాయకులు ద్వైపాక్షిక ప్రయోజనాలపై కూడా చర్చించారు. వాణిజ్యం, సాంకేతికత, పెట్టుబడులు, రక్షణ, భద్రత, ప్రజల మధ్య సంబంధాలతో సహా వివిధ రంగాలలో సహకారాన్ని మరింతగా పెంచుకునే అవకాశాలపై కూడా వారు తమ అంగీకారాన్ని వ్యక్తం చేశారు. ద్వైపాక్షిక స్వేచ్ఛా వాణిజ్య ఒప్పందం పై జరుగుతున్న చర్చల సానుకూల ధోరణి పై ప్రధానమంత్రి మోదీ సంతృప్తి వ్యక్తం చేశారు. గత సంవత్సరం ఇరువురు నాయకుల మధ్య దృశ్య మాధ్యమం ద్వారా జరిగిన సమవేశంలో ఆమోదించిన 'ఇండియా-యుకె రోడ్మ్యాప్ 2030' అమలులో పురోగతిని కూడా నరేంద్ర మోదీ అభినందించారు.
పరస్పరం అనుకూలమైన సమయంలో, సాధ్యమైనంత త్వరగా, యునైటెడ్ కింగ్డమ్ ప్రధానమంత్రి బోరిస్ జాన్సన్ కు భారతదేశంలో స్వాగతం పలకాలని ఎదురుచూస్తున్నట్లు, నరేంద్ర మోదీ తన కోరిక ను వ్యక్తం చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర ప్రభుత్వ పింఛనుదార్లు గత సంవత్సరంలో సమర్పించిన 72,338 జీవిత ధృవీకరణ పత్రాలతో పోలిస్తే, ముఖ గుర్తింపు సాంకేతికతను ఉపయోగించడం ద్వారా 2022 అక్టోబర్ 1 నుంచి డిసెంబర్ 6 వరకు మూడు లక్షల ధ్రువపత్రాలు సమర్పించారని వెల్లడించిన కేంద్ర మంత్రి డా. జితేంద్ర సింగ్
జీవిత ధృవీకరణ పత్రాలను సమర్పించే కేంద్ర ప్రభుత్వ పింఛనుదార్ల ఇంటి వద్దకే వెళ్లి ఇండియా పోస్ట్ అండ్ పేమెంట్ బ్యాంక్  సేవలు అందిస్తోంది
కేంద్ర ప్రభుత్వ పింఛనుదార్లు గత సంవత్సరంలో సమర్పించిన 72,338 జీవిత ధృవీకరణ పత్రాలతో పోలిస్తే, ముఖ గుర్తింపు సాంకేతికతను ఉపయోగించడం ద్వారా 2022 అక్టోబర్ 1 నుంచి డిసెంబర్ 6 వరకు మూడు లక్షల ధ్రువపత్రాలు సమర్పించారని కేంద్ర సిబ్బంది, ప్రజా ఫిర్యాదులు, పింఛన్ల శాఖ మంత్రి  డా. జితేంద్ర సింగ్ చెప్పారు
ముఖ గుర్తింపు ఆధారంగా జీవిత ధృవీకరణ పత్రాలను పింఛనుదార్లు సమర్పించే సాంకేతికతను 2021 నవంబర్లో కేంద్ర ప్రభుత్వం ప్రవేశపెట్టింది.
లోక్సభలో అడిగిన ఒక ప్రశ్నకు లిఖితపూర్వక సమాధానంగా ఈ సమాచారాన్ని వెల్లడించిన డా.జితేంద్ర సింగ్, కేంద్ర ప్రభుత్వ పింఛనుదార్లంతా తప్పనిసరిగా జీవిత ధృవీకరణ పత్రాలను సమర్పించాలని అన్నారు. అయితే, ముఖ గుర్తింపు సాంకేతికత తప్పనిసరి కాదని, ఇతర పద్ధతుల ద్వారా కూడా ధ్రువపత్రాలను సమర్పించవచ్చని పేర్కొన్నారు.
జీవిత ధృవీకరణ పత్రాలను సమర్పించే కేంద్ర ప్రభుత్వ పింఛనుదార్ల ఇంటి వద్దకే వెళ్లి ఇండియా పోస్ట్ అండ్ పేమెంట్ బ్యాంక్  సేవలు అందిస్తోందని మంత్రి తెలిపారు. తపాలా కార్యాలయాల్లో 1,36,000 పైగా యాక్సెస్ పాయింట్ల జాతీయ నెట్వర్క్ను; స్మార్ట్ఫోన్లు, బయోమెట్రిక్ పరికరాల ద్వారా 1,89,000 పైగా పోస్ట్మెన్ & గ్రామీణ డాక్ సేవక్లను ఇంటి వద్దకే బ్యాంకింగ్ సేవల కోసం ఐపీపీబీ ఉపయోగిస్తోంది.
రక్షణ మంత్రిత్వ శాఖ
రూ.2,290 కోట్ల విలువైన ఆయుధాలు, పరికరాల సముపార్జనకు అనుమతి మంజూరు చేసిన రక్షణ మంత్రి శ్రీ రాజనాథ్ సింగ్ నేతృత్వంలోని డీఏసీ
రక్షణ మంత్రి శ్రీ రాజనాథ్ అధ్యక్షతన జరిగిన డిఫెన్స్ అక్విజిషన్ కౌన్సిల్  సమావేశం ఈ రోజు జరిగింది. ఇందులో భారత సాయుధ దళాలకు అవసరమైన వివిధ ఆయుధాలు మరియు పరికరాలకు సంబంధించి రూ.2,290 కోట్ల మేర విలువైన మూలధనం కొనుగోలు ప్రతిపాదనల్ని డీఏసీ ఆమోదించింది. దేశీయ పరిశ్రమతో పాటు విదేశీ అమ్మకందారుల నుంచి సేకరణలూ ఇందులో ఉన్నాయి. బయ్ ఇండియన్ కేటగిరీ కింద, స్టాటిక్ హెచ్ఎఫ్ టాన్స్-రిసీవర్ సెట్లతో పాటు స్మార్ట్ యాంటీ ఎయిర్ఫీల్డ్ వెపన్ వంటి వాటి కొనుగోళ్లకు డీఏసీ ఆమోదం తెలిపింది. హెచ్ఎఫ్ రేడియో సెట్లు ఆర్మీ మరియు వైమానిక దళం యొక్క ఫీల్డ్ యూనిట్లకు మధ్య నిరంతరాయపు తగిన కమ్యూనికేషన్ను అనుమతిస్తుంది. దాదాపు రూ.540 కోట్ల నిధులతో ఈ రేడియో సెట్లను సమీకరించనున్నారు. స్మార్ట్ యాంటీ ఎయిర్ఫీల్డ్ వెపన్ 
వ్యవస్థ నెవీ, ఎయిర్ఫోర్స్ దళాల ఫైరింగ్ శక్తిని మరింత పెంచనుంది. సుమారు
రూ.970 కోట్ల వ్యయంతో వీటిని సమీకరించనున్నారు. దీనికి తోడు ఆర్మీ యొక్క ఫ్రంట్లైన్ దళాల్ని మరింతగా సన్నద్ధం చేయడానికి ఎస్ఐజీ ఎస్ఏయుఈఆర్
అస్సాల్ట్ రైఫిల్స్ను దాదాపుగా రూ.780 కోట్లతో కొనుగోలు చేయడానికి అనుమతి ఇచ్చింది.
ప్రధాన మంత్రి కార్యాలయం
వ్లాదివోస్తోక్ లో జరిగిన 6వ ఈస్టర్న్ ఇకనామిక్ ఫోరమ్ 2021 లో వర్చువల్ మాధ్యమం ద్వారా ప్రసంగించిన ప్రధాన మంత్రి
ప్రధాన మంత్రి శ్రీ నరేంద్ర మోదీ వ్లాదివోస్తోక్ లో ఈ రోజు న జరిగిన 6వ ఈస్టర్న్ ఇకనామిక్ ఫోరమ్  సర్వ సభ్య సదస్సు లో వీడియో కాన్ఫరెన్స్ మాధ్యమం ద్వారా ప్రసంగించారు. 2019వ సంవత్సరం లో జరిగిన ఇఇఎఫ్ 5వ సదస్సు లో ముఖ్య అతిథి గా ప్రధాన మంత్రి వ్యవహరించారు. ఇఇఎఫ్ సదస్సు లో భారతదేశ ప్రధాన మంత్రి ముఖ్య అతిథి గా వ్యవహరించడం అదే తొలి సారి.
రష్యా లోని దూర ప్రాచ్య ప్రాంతాల అభివృద్ధి విషయం లో అధ్యక్షుడు శ్రీ పుతిన్ దార్శనికత ను ప్రధాన మంత్రి ప్రశంసిస్తూ, ఈ విషయం లో భారతదేశం తన ‘యాక్ట్ ఈస్ట్ పాలిసి’ లో భాగం గా రష్యా కు ఒక విశ్వసనీయ భాగస్వామి గా ఉంటుందని పునరుద్ఘాటించారు. రష్యా లోని దూర ప్రాచ్య ప్రాంతం అభివృద్ధి విషయం లో రష్యా కు, భారతదేశాని కి సహజమైన అనుబంధం ఉందని ఆయన స్పష్టం చేశారు.
‘ప్రత్యేకమైనటువంటి, విశేష అధికారాలు కలిగినటువంటి వ్యూహాత్మక భాగస్వామ్యాని’ కి అనుగుణం గా ఇరు పక్షాల మధ్య మరింత ఎక్కువ ఆర్థికపరమైనటువంటి, వాణిజ్యపరమైనటువంటి సహకారానికి ప్రాముఖ్యాన్ని ఇవ్వాలి అని ప్రధాన మంత్రి నొక్కి చెప్పారు. మహమ్మారి కాలం లో ఆరోగ్య సంబంధి, ఔషధ నిర్మాణ సంబంధి రంగాలు సహకారానికి ప్రముఖమైన రంగాలు గా పేరు తెచ్చుకొన్నాయి అని ఆయన ప్రముఖం గా ప్రకటించారు. అలాగే, ఆర్థిక సహకారం పరం గా అవకాశాలు ఉన్న ఇతర రంగాల లో వజ్రాలు, కోకింగ్ కోల్, ఉక్కు, కలప వంటి రంగాలు ఉన్నాయని కూడా ఆయన పేర్కొన్నారు.
భారతదేశం లోని కొన్ని రాష్ట్రాల ముఖ్యమంత్రులు ఇఇఎఫ్-2019 ను సందర్శించడాన్ని ప్రధాన మంత్రి గుర్తు కు తెస్తూ, రష్యా లో 11 దూర ప్రాచ్య ప్రాంతాల గవర్నర్ లు భారతదేశం సందర్శనకు తరలి రావాలంటూ ఆహ్వానించారు.
కోవిడ్ మహమ్మారి సవాళ్ళ ను విసురుతూ ఉన్నప్పటికీ, పెట్రోలియం- సహజవాయువు శాఖ మంత్రి శ్రీ హర్ దీప్ సింహ్ పురి నాయకత్వం లో భారతదేశాని కి చెందిన ఒక ప్రతినిధి వర్గం ఇండియా-రష్యా బిజినెస్ డైలాగ్ కు హాజరు అవుతోంది.
దీనిలో ప్రముఖ చమురు కంపెనీ లు, గ్యాస్ కంపెనీ ల ప్రతినిధులు కూడా ఉన్నారు. ఇఇఎఫ్ సందర్భం లో సఖా-యాకూతియా ప్రావిన్స్ గవర్నర్, గుజరాత్ ముఖ్యమంత్రి శ్రీ విజయ్ రూపాణీ లు ఈ నెల 2న ఆన్లైన్ మాధ్యమం ద్వారా సమావేశమయ్యారు. వివిధ రంగాల కు చెందిన ప్రముఖ భారతీయ కంపెనీల ప్రతినిధు లు 50 మంది కి పైగా కూడాను ఆన్ లైన్ మాధ్యమం ద్వారా పాలుపంచుకోనున్నారు.
ప్రధాన మంత్రి కార్యాలయం
అబూ ధాబీ క్రౌన్ ప్రిన్స్ తో తో టెలిఫోన్ లో సంభాషించిన ప్రధాన మంత్రి
అబూ ధాబీ యొక్క క్రౌన్ ప్రిన్స్ శేఖ్ మొహమద్ బిన్ జాయద్ అల్ నాహ్ యాన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడి, ఈద్-ఉల్-ఫిత్ర్ సందర్భం లో యుఎఇ యొక్క ప్రజల కు మరియు యుఎఇ యొక్క ప్రభుత్వాని కి శుభాకాంక్షలు తెలిపారు.
కోవిడ్-19 విశ్వమారి స్థితి తలెత్తిన కాలం లో ఇరు దేశాల మధ్య ప్రభావశీల సహకారం నెలకొనడం పట్ల నేత లు సంతృప్తి ని వ్యక్తం చేశారు. యుఎఇ లో నివసిస్తున్న భారతదేశ పౌరుల కు అందిస్తున్న సహకారానికి గాను క్రౌన్ ప్రిన్స్ కు ప్రధాన మంత్రి శ్రీ మోదీ ధన్యవాదాలు తెలిపారు.
యుఎఇ యొక్క ప్రజానీకానికి, యుఎఇ యొక్క రాజ కుటుంబానికి మరియు యుఎఇ యొక్క క్రౌన్ ప్రిన్స్ కు మంచి ఆరోగ్యం మరియు శ్రేయం ప్రాప్తించాలంటూ ప్రధాన మంత్రి తన శుభాకాంక్షల ను వ్యక్తం చేశారు.
(
ప్రధాన మంత్రి కార్యాలయం
మహేశ్ నవమి నాడు ప్రజల కు శుభాకాంక్షలు తెలిపిన ప్రధాన మంత్రి
మహేశ్ నవమి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మహేశ్ నవమి ని పురస్కరించుకొని మీకు అందరి కి ఇవే శుభాకాంక్షలు. ప్రజా సంక్షేమం కోసం కట్టుబడివుండటానికి ప్రేరణ నుఈ పర్వదినం మనకు ప్రసాదిస్తుంది. దేవాదిదేవుడైన మహాదేవుడు మరియు పార్వతి మాత వారి యొక్క కృప ను దేశం లోని సమస్త ప్రజానీకం పట్ల ప్రసరింపచేస్తూ ఉందురు గాక అంటూ వారి ని నేను ప్రార్థిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
(
మంత్రిమండలి
ఒడిశా లోని చండీఖోల్ లో, కర్నాటక లోని పాదుర్ లో 6.5 ఎమ్ఎమ్ టి పెట్రోలియమ్ వ్యూహాత్మక అదనపు నిల్వ సదుపాయాల కల్పన కు ఆమోదం తెలిపిన మంత్రివర్గం
ఒడిశా లోని చండీఖోల్ లోను, కర్నాటక లోని పాదుర్ లోను 6.5 మిలియన్ మెట్రిక్ టన్నుల  వ్యూహాత్మక పెట్రోలియమ్ నిల్వ  సదుపాయాలను అదనంగా ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఈ రెండు వ్యూహాత్మక పెట్రోలియమ్ నిల్వ కేంద్రాల వద్ద వీటి కోసం ప్రత్యేకంగా ఎస్ పిఎమ్ ల నిర్మాణానికి కూడా కేంద్ర మంత్రివర్గం ఆమోదం తెలిపింది. చండీఖోల్, పాదుర్ ల వద్ద ఏర్పాటు చేసే ఎస్పిఆర్ సౌకర్యాలు అండర్ గ్రౌండ్ రాక్ కేవర్న్ ల రూపంలో ఉంటాయి. చండీఖోల్ సామర్ధ్యం 4 ఎంఎం టి గాను, పాదుర్ సామర్ధ్యం 2.5 ఎంఎం టి గాను ఉంటుంది. మరో రెండు ఎస్పిఆర్ లను ఏర్పాటు చేయనున్నట్టు 2017-2018 బడ్జెటు సందర్భంగా కేంద్ర ప్రభుత్వం ప్రకటించింది.
భారత ప్రభుత్వం నుండి బడ్జెటు మద్దతు ను తగ్గించేందుకు ఈ ప్రాజెక్టు ను పిపిపి పద్ధతిలో చేపట్టేందుకు సూత్రప్రాయ అనుమతి అవసరమైంది. ఆసక్తి చూపే ఇన్వెస్టర్ లను, మార్కెట్ అవసరాలను తెలుసుకొనేందుకు రోడ్ శో లను నిర్వహించిన అనంతరం ఆర్థిక మంత్రిత్వ శాఖ తో పెట్రోలియమ్ మరియు సహజ వాయువు మంత్రిత్వ శాఖ సంప్రదింపులు జరిపి అప్పుడు ఇందుకు సంబంధించిన నిబంధనలను, షరతులను నిర్ణయిస్తుంది.
ఇండియన్ స్ట్రేటెజిక్ పెట్రోలియమ్ రిజర్వ్ స్ లిమిటెడ్  ఇప్పటికే భూగర్భం లో మూడు ప్రాంతాలలో.. విశాఖపట్నం , మంగళూరు  పాదుర్  వద్ద మూడు ప్రాంతాలలో 5.33 ఎఎంటి నిల్వ సామర్ధ్యం గల పెద్ద గుహ లను నిర్మించింది. ఎస్పిఆర్ తొలిదశ కార్యక్రమం కింద మొత్తం 5.33 ఎంఎంటిల సామర్ధ్యంగల క్రూడ్ సరఫరా చేయడానికి వీలు కలుగుతుంది. ఇది 2016-2017 ఆర్థిక సంవత్సరం వినియోగ అంచనాల ప్రకారం భారతదేశ ముడి చమురు అవసరాల లెక్క ప్రకారం సుమారు 10 రోజుల సరఫరా సరఫరాలను సమకూర్చగలదు.
అదనంగా 6.5 ఎంఎంటి ల వ్యూహాత్మక పెట్రోలియమ్ నిల్వ సౌకర్యాల ఏర్పాటుకు సంబంధించి మంత్రివర్గం తెలిపిన ఆమోదం వల్ల అదనంగా మరో 12 రోజుల ముడిచమురు సరఫరాలు అందుబాటులో ఉంటాయి. ఇది భారతదేశపు ఇంధన భద్రత ను మరింత పెంచుతుంది.
చండీఖోల్, పాదుర్ లలో వ్యూహాత్మక పెట్రోలియమ్ నిల్వల అదనపు సౌకర్యాల కల్పన వల్ల ఒడిశా, కర్నాటక లలో ప్రత్యక్షంగాను, పరోక్షంగాను గణనీయమైన స్థాయిలో ఉపాధి అవకాశాలకు ఆస్కారం ఏర్పడగలదు.
ఈశాన్య ప్రాంత అభివృద్ధి మంత్రిత్వ శాఖ
జమ్మూ కాశ్మీర్, ఈశాన్య భారతంలో ప్రతిపాదిత, కొనసాగుతున్న రహదారులు వంతెన ప్రాజెక్టుల పురోగతి గురించి కేంద్ర మంత్రి డాక్టర్ జితేంద్ర సింగ్కు వివరించిన బీఆర్ఓ డీజీ లెఫ్టినెంట్ జనరల్ రాజీవ్ చౌదరి
సరిహద్దుల్లో రహదారుల నిర్మాణ సంస్థ  కొత్త డైరెక్టర్ జనరల్ లెఫ్టినెంట్ జనరల్ రాజీవ్ చౌదరి.. ఈ రోజు ఈశాన్య ప్రాంతపు అభివృద్ధి శాఖ సహాయ మంత్రి , ప్రధాని మంత్రి
కార్యాలయం, సిబ్బంది, ప్రజా మనోవేదనలు, పెన్షన్లు, అణుశక్తి, అంతరిక్షపు శాఖల సహాయ మంత్రి డాక్టర్ జితేంద్ర సింగ్తో సమావేశమయ్యారు. జమ్మూ కాశ్మీర్ మరియు ఈశాన్యపు రాష్ట్రాల్లో కొనసాగుతున్న, మరియు ప్రతిపాదిత రహదారులు, వంతెన ప్రాజెక్టులను గురించి వివరించారు. ఈ సందర్భంగా డైరెక్టర్ జనరల్ మాట్లాడుతూ గడిచిన అయిదు నుండి ఆరు సంవత్సరాల కాలంలో జమ్మూ మరియు కాశ్మీర్ రహదారి, వివిధ వంతెన నిర్మాణాలలో అపూర్వమైన పురోగతిని సాధించిందని అన్నారు. ఉదంపూర్-కథువా-దోడ లోక్సభ నియోజకవర్గంలోనే డజనుకు పైగా బీఆర్ఓ వంతెనలు అందుబాటులోకి వచ్చాయని జనరల్ చౌదరి తెలిపారు. వాటిలో ముఖ్యమైనవి బసోహ్లి వద్ద అటల్ సేథు మరియు ఉధంపూర్ వద్ద దేవికా వంతెన తదిరమైనవి ఉన్నాయని వివరించారు. జమ్మూ & కాశ్మీర్లో ప్రతిపాదిత ఛథేర్గాలా వద్ద సొరంగం.. కతువా జిల్లాను డోడెన్రౌట్ జిల్లాతో అనుసంధానం చేస్తుంది. భదెర్వా మరియు దోడాను తాకడానికి ఛథేర్గాలా మీదుగా బసోహ్లి-భాని మీదుగా కొత్త జాతీయ రహదారిని ప్రతిపాదించిన సంగతి తెలిపారు. ఇది రెండు సుదూర ప్రాంతాల మధ్య అన్ని రకాలైన వాతావరణ ప్రత్యామ్నాయ రహదారి కనెక్టివిటీని అందించేలా ఈ ప్రాజెక్టు చారిత్రాత్మకమైన మైలురాయి అవుతంది. ఈ ప్రాజెక్టుతో పంజాబ్ సరిహద్దులోని దోడా నుండి లఖన్పూర్ వరకు ప్రయాణ సమయం నాలుగు గంటల మేర తగ్గనుంది. ఇది 6.8 కిలోమీటర్ల పొడవైన సొరంగం కానుంది. దీని కోసం సాధ్యాసాధ్య సర్వేను ఇప్పటికే బీఆర్ఓ నిర్వహించింది. ఈ అమలు పనులు ప్రారంభమైన తరువాత సొరంగం పూర్తి కావడానికి సుమారు 4 సంవత్సరాల సమయం పట్టే అవకాశం ఉంది. దీని నిర్మాణ వ్యయం సుమారు రూ.3,000 కోట్లు. ఇది ఒక విప్లవాత్మక ఆట మారకం కానుంది. ఇది ఆదాయాన్ని మాత్రమే కాకుండా, ఉద్యోగ కల్పనను కూడా చేకూర్చుతుంది. అంతేకాకుండా, అన్ని రకాల వాతావారణ పరిస్థితులను తట్టుకొని నిలువుగత రోడ్ కనెక్టివిటీ వ్యాపార సౌలభ్యాన్ని తెస్తుంది. ప్రయాణపు సమయాన్ని తగ్గిస్తుంది. బని మరియు భదర్వా వంటి ప్రదేశాలు మన జాతీయ ఖ్యాతిగల పర్యాటక కేంద్రాలుగా అవతరించడానికి ఒక ప్రత్యేకమైన అవకాశాన్ని కూడా అందిస్తుంది. మంత్రి డాక్టర్ జితేంద్ర సింగ్ మాట్లాడుతూ ఛథేర్గాలా వద్ద సొరంగం కోసం డిమాండ్ చాలా సంవత్సరాలుగా పెండింగ్లో ఉందని అయితే గత ప్రభుత్వాలు వేర్వేరు ప్రాధాన్యతలను కలిగి ఉన్న కారణంగా ఈ నిర్మాణపు ప్రాజెక్టును చేపట్టలేదని అన్నారు. ఈ సమీక్షా సమావేశంలో బీఆర్ఓ జమ్మూ కాశ్మీర్లోని వివిధ కొండ ప్రాంతాలు మరియు కష్టతర భూభాగాల్లో చేపడుతున్న వివిధ ప్రాజెక్టులలో భాగంగా చేపడుతున్న రోడ్లు మరియు వంతెనల నిర్మాణం సంబంధిత పనులను గురించి కూడా చర్చకు వచ్చాయి. దీనికి తోడు ఈ సమీక్ష సమావేశంలో ఈశాన్య రాష్ట్రంలోని వివిధ రాష్ట్రాలలో బీఆర్ఓ సంస్థ చేపడుతున్న వివిధ ప్రాజెక్టులలోని పురుగతి గురించి తెలుసుకున్నారు. ముఖ్యంగా ఈశాన్యపు రాష్ట్రాల అభివృద్ధి మంత్రిత్వశాఖ ఆధ్వర్యంలో నార్త్ ఈస్టర్న్ కౌన్సిల్  నిధులు సమకూర్చి మిజోరాంలో చేపట్టిన నాలుగు రహదారి ప్రాజెక్టుల గురించి,
మణిపూర్లోని రెండు ప్రాజెక్టుల గురించి సమాచారాన్ని కేంద్ర మంత్రి సింగ్ అడిగి తెలుసుకున్నారు.
<><><>
(Visitor Counter : 90